b'\n_START_ARTICLE_\nTeis\xc4\x97s departamentas\n_START_PARAGRAPH_\nTeis\xc4\x97s departamentas - specializuotas strukt\xc5\xabrinis organizacijos padalinys teis\xc4\x97s klausimais; departamentas. Steigiamas tik palyginti didel\xc4\x97se organizacijose, kuriose yra b\xc5\xabtinyb\xc4\x97 tur\xc4\x97ti atskir\xc4\x85 i\xc5\xa1 keli\xc5\xb3 strukt\xc5\xabr\xc5\xb3 sudaryt\xc4\x85 padalin\xc4\xaf, kuriam pavedami teisiniai organizacijos veiklos u\xc5\xbedaviniai. Departamentui vadovauja direktorius._NEWLINE_Teis\xc4\x97s departamentai kuriami tiek valstybin\xc4\x97se \xc4\xafstaigose, institucijose (ministerijose, apskri\xc4\x8di\xc5\xb3 vir\xc5\xa1inink\xc5\xb3 administracijose), jas aptarnaujan\xc4\x8diose organizacijose (pvz., kanceliarijose), savivaldos (rajon\xc5\xb3 ir miest\xc5\xb3 savivaldyb\xc4\x97se), tiek ir priva\xc4\x8diose organizacijose - pvz., \xc4\xafmon\xc4\x97se (ypa\xc4\x8d bankuose, telekomunikacij\xc5\xb3 bendrov\xc4\x97se), asociacijose._NEWLINE_Teis\xc4\x97s departamentai Lietuvoje yra tokiose \xc4\xafstaigose kaip Lietuvos Respublikos Seimo kanceliarija, LR Vyriausyb\xc4\x97s kanceliarija, LR Prezidento kanceliarija ir kt. Ministerijose neretai Teis\xc4\x97s departamentas apima ir tarptautinius klausimus (pvz., LR URM veikia Teis\xc4\x97s ir tarptautini\xc5\xb3 sutar\xc4\x8di\xc5\xb3 departamentas), personalo srit\xc4\xaf (Aplinkos ministerijos Teis\xc4\x97s ir personalo departamentas), socialin\xc4\x99 srit\xc4\xaf (pvz., Lietuvos pramoninink\xc5\xb3 konfederacijos Verslo socialin\xc4\x97s politikos ir teis\xc4\x97s departamentas).\n_START_SECTION_\nStrukt\xc5\xabra\n_START_PARAGRAPH_\nPaprastai Teis\xc4\x97s departamentas yra sudarytas i\xc5\xa1 keli\xc5\xb3 (specializuot\xc5\xb3) skyri\xc5\xb3. Pvz., Atstovavimo ir Teis\xc4\x97k\xc5\xabros skyri\xc5\xb3 (NMA prie \xc5\xbd\xc5\xaaM), Atstovavimo ir teis\xc4\x97s taikymo, Teis\xc4\x97s akt\xc5\xb3 vertinimo bei Teis\xc4\x97k\xc5\xabros ir teisin\xc4\x97s ekspertiz\xc4\x97s skyri\xc5\xb3 (LR Vyriausyb\xc4\x97s kanceliarija).\n_START_SECTION_\nR\xc5\xab\xc5\xa1ys\n_START_PARAGRAPH_\nGali b\xc5\xabti specializuoti Teis\xc4\x97s departamentai (pvz., Teisingumo ministerijoje - Tarptautin\xc4\x97s teis\xc4\x97s, Teis\xc4\x97k\xc5\xabros ir vie\xc5\xa1osios teis\xc4\x97s, Administracin\xc4\x97s ir baud\xc5\xbeiamosios justicijos departamentas ir kt., Mokes\xc4\x8di\xc5\xb3 inspekcijoje - Mokes\xc4\x8di\xc5\xb3 teis\xc4\x97s departamentas)._NEWLINE_Lietuvoje teis\xc4\x97k\xc5\xabros srityje svarbiausiu laikytinas LRSK Teis\xc4\x97s departamentas. Jo kai kurios funkcijos bei tam tikri veiklos aspektai yra \xc4\xaftvirtinti netgi \xc4\xafstatymo lygmens teis\xc4\x97s akte (Seimo Statute).'